
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως σημαντικού του έργου «Νέος Λιμένας 
Πατρών Ιο Τμήμα», καθορισμός αμοιβής μελών Επι¬ 
τροπής Εισήγησης για Ανάθεση (Β’ φάση) για το διαγω¬ 
νισμό του ίδιου έργου και έγκριση διάθεσης πίστωσης 
689.000 δρχ. σε βάρος του έργου: 9570500 Δημ. 
Επενδύσεων της ΣΑΕ 070/2. 1 

Προϋποθέσεις για τη χορήγηση άδειας παρασκευής, συ- 
σκευασίας και αποθήκευσης γεωργικών φαρμάκων. 
Τήρηση Μητρώου αναγνωρισμένων βιομηχανιών και 
βιοτεχνιών γεωργικών φαρμάκων και σύσταση Επιτρο¬ 


πής Ελέγχου αυτών. 2 

Χορήγηση επιδόματος αεροθεραπείας στους δικαιούχους 
των Ασφαλιστικών Οργανισμών, αρμοδιότητας του 
Υπουργείου Εργασίας και Κοινωνικών Ασφαλίσεων. . 3 

Απόρριψη αίτησης για χορήγηση άδειας μεταλλευτικών 
ερευνών στο Ν. Έβρου. 4 

Χορήγηση άδειας ασκήσεως επαγγέλματος Κοινωνικού 
Λειτουργού στην Απέσσου Καλλιόπη του Γεωργίου. . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2042919/6722/0022 (1) 

Χαρακτηρισμός ως σημαντικού του έργου «Νέος Λιμένας Πα¬ 
τρών - 1 ο Τμήμα», καθορισμός αμοιβής μελών Επιτροπής 
Εισήγησης για Ανάθεση (Β' φάση) για το διαγωνισμό του 
ίδιου έργου και έγκριση διάθεσης πίστωσης 689.000 δρχ. 
σε βάρος του έργου: 9570500 Δημ. Επενδύσεων της ΣΑΕ 
070/2. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα» 
(ΦΕΚ 137Α726.7.89). 

2. Το Π.Δ. 69/88 για τον Οργανισμό της Κεντρικής Υπηρε¬ 
σίας της ΓΓΔΕ. 

3. Το Ν. 1418/84 «Δημόσια Έργα και ρυθμίσεις συναφών 
θεμάτων» του Π.Δ. 609/85 «Κατασκευή Δημ. Έργων» (ΦΕΚ 
223Α/31.12.85) και λοιπών Π.Δ. που εκδόθηκαν σε εκτέ¬ 
λεση του Ν. 1418/84. 


4. Το Ν. 2229/94 «Τροποποίηση και συμπλήρωση του Ν. 
1418/1984 και άλλες διατάξεις» (ΦΕΚ 138Α/31.8.94) και ει- 
δικώτερα το άρθρο 5 αυτού. 

5. Τις λοιπές Νομοθεσίες εκτελέσεως Δημοσίων Έργων. 

6. Την Δ16α/04/773/29.11.90 Κοινή Απόφαση του 
Υπουργού Προεδρίας και του Αν. Υπουργού ΠΕ.ΧΩ.Δ.Ε. 
«περί εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

7. Το Π.Δ. 23/93 «περί προσαρμογής της Ελληνικής Νομο¬ 
θεσίας για τα Δημόσια Έργα προς τις διατάξεις των οδηγών 
71/304, 71/305, 78/669, 89/440, 89/665, της ΕΟΚ». 

8. Το Ν. 2338/1995 «Κύρωση της Σύμβασης κατασκευής 
του αεροδρομίου των Σπάτων (ΦΕΚ 202Α714.9.95) με το 
οποίο συμπληρώθηκε ο Ν. 229/94 σε ότι αφορά τις αμοιβές 
των επιτροπών». 

9. Τη ΣΑΕ 070/2 στην οποία είναι ενταγμένο το έργο 
9570500 «Λιμάνι Πάτρας» με ολικό προϋπολογισμό 
13.000.000.000 δρχ. 

10. Την απόφαση Δ4/0/32/8/Φ.5/Ε.11 /6.4.95 του Υ.ΠΕ.- 
ΧΩ.Δ.Ε. με την οποία εγκρίθηκε πίστωση 13.000.000.000 
δρχ. για την υλοποίηση του έργου του θέματος. 

11. Την κοινή απόφαση 3514/96/02/18.6.92 των Υπουρ¬ 
γών Εθνικής Οικονομίας, Εσωτερικών, Υ.ΠΕ.ΧΩ.Δ.Ε. και 
Υ.Ε.Ν. περί χαρακτηρισμού των Λιμένων της χώρας με την 
οποία κατατάσσεται το Λιμάνι Πατρών στα λιμάνια Εθνικής 
Σημασίας με Διεθνές ενδιαφέρον. 

12. Την απόφαση Δ4/0/55//1Φ. 55/94 (ΦΕΚ 502Β') χαρα¬ 
κτηρισμού Λιμενικών Έργων ως Εθνικού Επιπέδου. 

13. Το γεγονός ότι το υπόψη έργο χρηματοδοτείται από το 
Εθνικό σκέλος του Β' Κ.Π.Σ. 

14. Την πράξη 149/1995 της Λιμενικής Επιτροπής Πατρών 
με την οποία εγκρίνεται η διακήρυξη της Β' φάσης του έργου 
που συντάχθηκε από τη Δ/νση Δ4 σε συνεργασία με την Τε¬ 
χνική Υπηρεσία του Λ.Τ. Πατρών αφού ελήφθησαν υπόψη οι 
υποδείξεις και παρατηρήσεις του Γρ. Νομικού Συμβούλου της 
Γ.Γ.Δ.Ε. του Υ.ΠΕ.ΧΩ.Δ.Ε. 

15. Την απόφαση Δ4β/0/124/5/Φ.5/Ε. 11/20.12.95 του 
Υ.ΠΕ.ΧΩ.Δ.Ε. με την οποία εγκρίθηκε η διακήρυξη της Β' φά¬ 
σης του έργου και ορίσθηκε ως ημερομηνία της Β' φάσης του 
υπόψη διαγωνισμού η 23.4.96. 

16. Την απόφαση Δ.4/0/77/1/Φ.5/Ε.11/29.4.1996 σύ¬ 
στασης Επιτροπής Εισήγησης για Ανάθεση με την οποία ορί¬ 
στηκαν μέλη αυτής: 

α. Σφαέλο Κλήμη, Πολ. Μηχανικό, με Α' βαθμό, Δ/ντή στην 
Δ7 ως Πρόεδρο, με αναπληρωτή τον Νισταζάκη Γεώργιο, 
Πολ. Μηχανικό, Δ/ντή στην ΕΥΔΕ - ΠΑΘΕ. 

β. Τσαβδάρη Εμμανουήλ, Πολ. Μηχανικό, με Α' βαθμό, 
Τμηματάρχη στη Δ/νση Δ4, με αναπληρωτή την Καλκατζή Αγ- 

γελική, Πολ. Μηχανικό, Τμηματάρχη στην ΕΥΔΕ - ΠΑΘΕ. 

γ. Χαραλαμπόπουλο Ηλ'ια, Πολ. Μηχανικό, με Β' βαθμό στη 
Δ/νση Δ4, με αναπληρωτή την Νισταζάκη Μαρία, με Α' βαθμό 
στην Δ/νση Δ4. 

δ. Καρνέση Ιωάννη, Πολ. Μηχανικό, με Β' βαθμό στην 
ΕΥΔΕ - ΠΑΘΕ, με αναπληρωτή τον Σταμάτη Γεώργιο, Πολ. 
Μηχανικό, με Α' βαθμό στη Δ/νση Δ4. 

ε. Φάντη Νικόλαο, Πολ. Μηχανικό, με Β' βαθμό στη Δ/νση 
Δ4, με αναπληρωτή την Καζάζη Μαρία, Πολ. Μηχανικό, με Γ' 
βαθμό στη Δ/νση Δ4. 

στ. Ασημακόπουλο Αθανάσιο, Πολ. Μηχανικό ως εκπρό¬ 
σωπο Τ.Ε.Ε., με αναπληρωτή τον Μελά Σπύρο, Ναυπ. Μηχ. 

ζ. Αγγέλου Χαράλαμπο, Πολ. Μηχανικό, ως εκπρόσωπο 
ΣΑΤΕ, με αναπληρωτή τον Χαρίτο Απόστολο Αγρ. Τοπ. Μηχ. 

η. Καράβολα Ανδρέα, Δήμαρχο Πατρέων, με αναπληρωτή 
τον Χατζή βασιλείου Νικόλαο, Αντιδήμαρχο Πατρέων. 

θ. Μπούσμπουρα Παναγιώτη, Πολ. Μηχανικό ως εκπρό¬ 
σωπο του Λιμενικού Ταμείου Πατρών, με αναπληρωτή την 
Βασιλοπούλου Νίκη, Πολ. Μηχανικό. 

Γραμματέας της Επιτροπής ορίζεται ο Παλάσκας Κων/νος, 
ΔΕ6, με Β' βαθμό στη Δ/νση Δ4, με αναπληρωτή τον Σπα- 
θούλα Γεώργιο, ΔΕ2, με Α' βαθμό στην Δ/νση Δ4. 

17. Το πρακτικό της Επιτροπής από το οποίο προκύπτουν 
οι συνεδριάσεις και γενικότερα ο τρόπος, η έκταση και η ση¬ 
μασία της εργασίας της υπόψη Επιτροπής. 

18. Τις διατάξεις του άρθρ. 40 του Ν. 849/78 (ΦΕΚ 232Α'), 
όπως συμπληρώθηκε με το άρθρ. 8 του Ν. 2129/93 (ΦΕΚ 
57Α). 

19. Την 1107147/1239/0006Α/4.10.96 απόφαση με 
θέμα «Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

Και επειδή: 

Το υπόψη έργο είναι προϋπολογισμού 13.000.000.000 
δρχ. είναι ενταγμένο στο Εθνικό Σκέλος του Β.Κ.Π.Σ. και 
αφορά στην εκτέλεση της Α' φάσης του νέου Λιμανιού Πά¬ 
τρας που αποτελεί σημαντική δυτική Πύλη της χώρας και 
εντάσσεται στα Λιμάνια διεθνούς ενδιαφέροντος, το δε τε¬ 
χνικό αντικείμενο ως ειδικό περιλαμβάνει εργασίες που απαι¬ 
τούν ειδική τεχνογνωσία και εμπειρία. 

Στις εργασίες της Επιτροπής συμμετείχαν ήτοι οι Κλήμης 
Σφαέλος, Εμμανουήλ Τσαβδάρης, Ηλ'ιας Χαραλαμπόπουλος, 
Ιωάννης Καρνέσης, Νικόλαος Φάντης, Αθανάσιος Ασημακό- 
πουλος, Χαράλαμπος Αγγέλου, Νικόλαος Χατζηβασιλείου, 
Παναγιώτης Μπούσμπουρας, ως Γ ραμματέας της Επιτροπής 
εκ περιτροπής απασχολήθηκαν ο Γεώργιος Σπαθούλας και ο 
Κωνσταντίνος Παλάσκας, αποφασίζουμε: 

1. Χαρακτηρίζουμε το έργο «Λιμάνι Πάτρας» ως σημαντικό 
έργο. 

2. Καθορίζουμε αμοιβή για τα κατωτέρω μέλη της Επιτρο¬ 
πής Εισήγησης για Ανάθεση (Β' φάση) για το διαγωνισμό του 
έργου «Λιμάνι Πάτρας» ως ακολούθως: 

α) Για τα μέλη της Επιτροπής ως εξής: 

αμοιβή 72.000 δρχ 

Σφαέλος Κλήμης 

Τσαβδάρης Εμμανουήλ 

Χαραλαμπόπουλος Ηλίας 

Καρνέσης Ιωάννης 

Φάντης Νικόλαος 

Ασημακόπουλος Αθανάσιος 

Αγγέλου Χαράλαμπος 

Χατζηβασιλείου Νικόλαος 

Μπούσμπουρας Παναγιώτης 

β) Για τον Γραμματέα της Επιτροπής ως εξής: 

Παλάσκας Κωνσταντίνος αμοιβή 18.000 δρχ. 

Σπαθούλας Γεώργιος αμοιβή 18.000 δρχ. 

ήτοι συνολικό ποσό αμοιβής της 

επιτροπής 684.000 δρχ. 

γ) Γ ια την είσπραξη της αμοιβής, τα μέλη της Επιτροπής 


που κατέχουν οργανική θέση θα πρέπει να υποβάλουν υπεύ¬ 
θυνη δήλωση ότι η υπόψη αμοιβή μαζί με κάθε άλλη πρό¬ 
σθετη αμοιβή δεν υπερβαίνει μηνιαίως, το σύνολο των απο¬ 
δοχών της οργανικής θέσης που κατέχουν. Η αμοιβή των ιδιω¬ 
τών δεν μπορεί να υπερβαίνει αυτή των καθηγητών Α.Ε.Ι. (2η 
παράγραφος του άρθρου 5.3. του Ν. 2229/94). 

δ) Η σχετική για την υπόψη αμοιβή δαπάνη, ανερχόμενη συ¬ 
νολικά στο ποσό των 684.000 δρχ. θα βαρύνει τις πιστώσεις 
του έργου: 9570500 Δημ. Επενδύσεων της ΣΑΕ 070/2. 

Εγκρίνουμε τη διάθεση πίστωσης 684.000 δρχ. σε βάρος 
των πιστώσεων του έργου 9570500 της ΣΑΕ 070/2 για την 
αμοιβή των μελών της Επιτροπής Εισήγησης για Ανάθεση (Β' 
φάση) για τον διαγωνισμό του έργου «Λιμάνι Πάτρας». 

Η σχετική καταβολή θα γίνει με μέριμνα του υπολόγου του 
έργου που θα ορισθεί από την Δ/νση Δ11. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 9 Ιουλίου 1997 

01 ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜ. ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 

-♦- 

Αριθ. 82299 (2) 

Προϋποθέσεις για τη χορήγηση άδειας παρασκευής, συ- 
σκευασίας και αποθήκευσης γεωργικών φαρμάκων. Τή¬ 
ρηση Μητρώου αναγνωρισμένων βιομηχανιών και βιοτε¬ 
χνιών γεωργικών φαρμάκων και σύσταση Επιτροπής Ελέγ¬ 
χου αυτών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1845/1989 (ΦΕΚ 102 τ.Α') και ειδι¬ 
κότερα το άρθρο 30 «Ανάπτυξη και αξιοποίηση της αγροτικής 
Έρευνας και Τεχνολογίας - Δασοπροστασία και άλλες διατά¬ 
ξεις». 

2. Τις διατάξεις του Π.Δ. 1 29/1992 (ΦΕΚ 65 τ.Α') και ειδι¬ 
κότερα το άρθρο 2 «περιορισμός συναρμοδιοτήτων κατά την 
έκδοση Υπουργικών αποφάσεων σε θέματα αρμοδιότητας 
Υπουργείων». 

3. Τις διατάξεις του Ν. 1558/85 (ΦΕΚ 137 τ.Α') και ειδικό¬ 
τερα το άρθρο 29Α «Κυβέρνηση και Κυβερνητικά Όργανα», 
όπως το άρθρο 29Α' προστέθηκε με το άρθρο 27 του Ν. 
2081 /1992 «Ρύθμιση του θεσμού κον Επιμελητηρίων, τρο¬ 
ποποίηση των διατάξεων του Ν. 1712/1987 για τον εκσυγ¬ 
χρονισμό των επαγγελματικών οργανώσεων των εμπόρων, 
βιοτεχνών και λοιπών επαγγελματιών και άλλες διατάξεις» 
(ΦΕΚ 154 τ.Α'). 

4. Την αριθ. 329327/2.3.1994 (ΦΕΚ 169 τ.Β') Απόφαση 
του Υπουργού Γεωργίας και την εμπειρία από την εφαρμογή 
της. 

5. Τη με αριθ. 358731/14.10.196 (ΦΕΚ 939/Β/15.10.96) 
απόφαση του Πρωθυπουργού και του Υπουργού Γ εωργίας για 
«ανάθεση αρμοδιοτήτων Υπουργού Γεωργίας στους Υφυ¬ 
πουργούς Γεωργίας Δημ. Σωτηρλή και Βασ. Γερανίδη». 

6. Το γεγονός ότι από τις διατάξεις της παρούσας δεν προ- 
καλείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Προϋποθέσεις για τη χορήγηση άδειας παρασκευής, συ- 
σκευασίας και αποθήκευσης γεωργικών φαρμάκων. 

Καθορίζουμε ως κατωτέρω τις προϋποθέσεις για τη χορή¬ 
γηση άδειας παρασκευής, συσκευασίας και αποθήκευσης γε¬ 
ωργικών φαρμάκων σε βιομηχανίες και βιοτεχνίες γεωργικών 
φαρμάκων: 

1. Αδεια λειτουργίας της βιομηχανίας ή βιοτεχνίας που εκ- 
δίδεται από το Υπουργείου Βιομηχανίας, Έρευνας και Τεχνο¬ 
λογίας. 

2. Κατάλληλος μηχανολογικός εξοπλισμός ανάλογα με τα 
σκευάσματα που παράγει ή συσκευάζει η βιομηχανία ή βιοτε¬ 
χνία γεωργικών φαρμάκων και λήψη των απαραιτήτων μέτρων 
έτσι ώστε: 

α. Τα παραγόμενα σκευάσματα να είναι ποιοτικά σύμφωνα 
με τις προδιαγραφές του Υπουργείου Γεωργίας και ειδικό¬ 
τερα σύμφωνα με τις προδιαγραφές που συνοδεύουν την 
έγκριση κυκλοφορίας τους και τυχόν τροποποιητικές ή γενι¬ 
κές αποφάσεις του Υπουργείου Γεωργίας και 
β. Να διασφαλίζεται η προστασία του οικοσυστήματος. 

Ο απαιτούμενος μηχανολογικός εξοπλισμός αναφέρεται 
στο ΠΑΡΑΡΤΗΜΑ I, το οποίο αποτελεί αναπόσπαστο τμήμα 
της απόφασης αυτής. Η παράθεση και η περιγραφή των στο 
εν λόγω ΠΑΡΑΡΤΗΜΑ αναφερομένων δεν είναι περιοριστική 
και μπορεί να τροποποιείται με απόφαση του Υπουργού Γε¬ 
ωργίας. 

3. Κατάλληλες κτιριακές εγκαταστάσεις, οι οποίες πρέπει 
να έχουν την κατά νόμο οικοδομική άδεια. 

Οι τοίχοι πρέπει να αποτελούνται από υλικά που δεν καίγο¬ 
νται και πρέπει να συνεχίζονται ένα (1) μέτρο πάνω από τη 
σκεπή, όσοι εξ αυτών είναι σχεδιασμένοι για να σταματά η 
φωτιά. Οι πόρτες των τοίχων πρέπει να είναι από υλικά που 
αντέχουν στη φωτιά. Οι σωλήνες και τα ηλεκτρικά καλώδια 
που διέρχονται τους ίδιους τοίχους να είναι κατάλληλα μονω¬ 
μένα. Η σκεπή να είναι σε πολύ καλή κατάσταση και σχεδια¬ 
σμένη κατά τρόπο που να εξασφαλίζει σε περίπτωση φωτιάς 
την έκλυση των αναθυμιάσεων και της θερμότητας προς τα 
περιβάλλον. Τα κτίρια πρέπει να έχουν καλό εξαερισμό και 
προστασία από τονν ήλιο. Τα δάπεδα δε των κτιρίων να είναι 
λεία και να μη φέρουν σκασίματα για να επιτρέπουν εύκολο 
και καλό καθάρισμα. Να είναι σχεδιασμένα με ένα τοίχωμα 
ύψους δέκα πέντε (15) εκατοστών για να κρατάνε το νερό 
που θα χρησιμοποιηθεί σε περίπτωση πυρκαϊάς. Επιθυμητό 
είναι να μην υπάρχει ανάγκη αποχέτευσης στα εργοστάσια και 
τις αποθήκες, εάν όμως υπάρχει σύστημα αποχέτευσης δεν 
πρέπει να συνδέεται απ’ ευθείας με τη δημόσια αποχέτευση ή 
ποτάμια κλπ, αλλά να παρεμβάλλεται ενδιάμεση «δεξαμενή», 
όπου τα απόβλητα αδρανοποιούνται τελείως πριν διοχετευ- 
θούν στο περιβάλλον. 

Όλα τα κτίρια που περιέχουν εύφλεκτα υλικά πρέπει να 
έχουν αλεξικέραυνο, σύμφωνα με τις ισχύουσες διατάξεις του 
Εθνικού Κώδικα Πυροσβεστικής Υπηρεσίας (Ε.Κ.Π.Υ.). 

4. Κάθε βιομηχανία και βιοτεχνία γεωργικών φαρμάκων 
ανάλογα με το είδος, τη μορφή και την επικινδυνότητα των 
προϊόντων που παρασκευάζει, συσκευάζει ή αποθηκεύει, 
πρέπει να έχει όλα ή μερικά από τα πιο κάτω τμήματα, 
α. παρασκευής κόνεων. 
β. παρασκευής υγρών, 
γ. παρασκευής Κοκκωδών, 
δ. συσκευασίας κόνεων και κοκκωδών, 
ε. συσκευασία υγρών, 
ζ. αποθήκευσης ετοίμων σκευασμάτων. 

Τα εν λόγω τμήματα είναι ενδεκτικά και κάθε βιομηχανία 
και βιοτεχνία γεωργικών φαρμάκων μπορεί να έχει και άλλα 
τμήματα ανάλογα με τα προϊόντα που παρασκευάζει, συ¬ 
σκευάζει ή αποθηκεύει. 

Βιομηχανίες και βιοτεχνίες που παρασκευάζουν και συ¬ 
σκευάζουν ορμονικά ζιζανιοκτόνα πρέπει να έχουν ειδικά ξε¬ 
χωριστά τμήματα παρασκευής και συσκευασίας αυτών. 

Κάθε τμήμα έχει ίδιο χώρο με τις κατάλληλες εγκαταστά¬ 
σεις και τον κατάλληλο μηχανολογικό εξοπλισμό. Τα διάφορα 
τμήματα, εκτός των τμημάτων των ορμονικών ζιζανιοκτόνων, 
μπορούν να χρησιμοποιούνται ανάλογα με τις υπάρχουσες 
ανάγκες και για την παρασκευή και συσκευασία και άλλων 
μορφών σκευασμάτων αρκεί να διαθέτουν τον αναγκαίο και 


κατάλληλο προς τούτο μηχανολογικό εξοπλισμό. 

5. Οι αποθήκες και η αποθήκευση των γεωργικών φαρμά¬ 
κων πρέπει να πληρούν τις προϋποθέσεις που αναφέρονται 
στο ΠΑΡΑΡΤΗΜΑ II, το οποίο αποτελεί αναπόσπαστο τμήμα 
της απόφασης αυτής και μπορεί να τροποποιείται με από¬ 
φαση του Υπουργού Γ εωργίας. 

6. Εγκεκριμένη περιβαλλοντική μελέτη. 

Τα απόβλητα των βιομηχανιών και βιοτεχνιών γεωργικών 
φαρμάκων αντιμετωπίζονται όπως προβλέπεται από το ΠΑ¬ 
ΡΑΡΤΗΜΑ III, το οποίο αποτελεί αναπόσπατο τμήμα της από¬ 
φασης αυτής και μπορεί να τροποποιείται με απόφαση του 
Υπουργού Γεωργίας. 

7. Κάθε βιομηχανία και βιοτεχνία παραγωγής συσκευασίας 
και αποθήκευσης γεωργικών φαρμάκων πρέπει να έχει σύ¬ 
στημα αερισμού, το οποίο, εκτός της εξασφάλισης υγιεινών 
συνθηκών εργασίας θα συμβάλλει στην απομάκρυνση πτητι¬ 
κών κόνεων (κονιορτού) και οσμών. 

Το σύστημα αερισμού θα είναι σύμφωνα με τα αναφερό- 
μενα στο ΠΑΡΑΡΤΗΜΑ IV, το οποίο αποτελεί αναπόσπαστο 
τμήμα της απόφασης αυτής και μπορεί να τροποποιείται με 
απόφαση του Υπουργού Γεωργίας. 

8. Κάθε βιομηχανία και βιοτεχνία γεωργικών φαρμάκων 
οφείλει: 

α. Να διατηρεί βιβλίο εισερχομένων δραστικών και βοηθητι¬ 
κών ουσιών καθώς και παραγομένων σκευασμάτων (είδος, 
ποσότητα, μεγέθη συσκευασίας, κλπ). 

β. Να διαθέτει κατάλληλο εργαστήριο στο οποίο θα είναι 
δυνατόν να ελεγχθούν τουλάχιστον οι φυσικοχημικές ιδιότη¬ 
τες των παραγομένων και συσκευαζομένων σκευασμάτων. 

Ο έλεγχος των φυσικοχημικών ιδιοτήτων των παραγομένων 
σκευασμάτων θα γίνεται κατά «καζανιά», στο εργαστήριο του 
εργοστασίου από κατάλληλα εξειδικευμένο προσωπικό, ο δε 
έλεγχος της χημικής σύνθεσης ή άλλων πολύπλοκων αναλύ¬ 
σεων θα γίνεται κατά «παρτίδα» είτε στο χημείο του εργοστα¬ 
σίου, αν διαθέτει χημικό και κατάλληλο εξοπλισμό, είτε σε ιδι¬ 
ωτικό χημείο αναγνωρισμένο από το Κράτος και συμβεβλη¬ 
μένο με το εργοστάσιο και θα συντάσσεται πρωτόκολλο με τα 
αποτελέσματα, της χημικής ανάλυσης, το οποίο θα διατηρεί¬ 
ται στο αρχείο του εργοστασίου δύο (2) χρόνια. 

Επί του προκειμένου ως «παρτίδα» νοείται η ποσότητα του 
φαρμάκου που παράγεται με τα ίδια δρώντα συστατικά και τις 
ίδιες βοηθητικές ουσίες, σε συγκεκριμένο εργοστάσιο, στην 
ίδια γραμμή παραγωγής, σε συνεχή λειτουργία και κάτω από 
τις ίδιες συνθήκες. 

9. Κάθε βιομηχανία ή βιοτεχνία παρασκευής, συσκευασίας 
και αποθήκευσης γεωργικών φαρμάκων πρέπει να έχει Τε¬ 
χνικό Διευθυντή Γεωπόνο, με πλήρη και αποκλειστική απο- 
σχόληση και υπεύθυνο του χημικού εργαστηρίου Χημικό με 
πλήρη ή μερική απασχόληση. 

Αρθρο 2 

Μητρώο αναγνωρισμένων βιομηχανιών και βιοτεχνιών γε¬ 
ωργικών φαρμάκων. 

Καθορίζουμε ως κατωτέρω τη διαδικασία εγγραφής στο 
Μητρώο αναγνωρισμένων βιομηχανιών και βιοτεχνιών παρα¬ 
σκευής, συσκευασίας και αποθήκευσης γεωργικών φαρμά¬ 
κων, το οποίο τηρεί η Δ/ναη Προστασίας Φυτικής Παραγωγής 
του Υπουργείου Γ εωργίας: 

1. Ο ενδιαφερόμενος υποβάλλει αίτηση στην πιο πάνω 
Υπηρεσία που συνοδεύεται από τα εξής στοιχεία και δικαιο- 
λογητικά: 

α. Αδεια λειτουργίας της βιομηχανίας ή βιοτεχνίας από τις 
αρμόδιες Υπηρεσίες του Υπουργείου Βιομηχανίας, Έρευνας 
και Τεχνολογίας. 

β. Κάτοψη του χώρου, στην οποία θα σημειώνεται το είδος, 
η θέση και ο σκοπός λειτουργίας του υπάρχοντος μηχανολο¬ 
γικού εξοπλισμού. 

γ. Τις οριζόμενες με την παρ. 1, του άρθρου 24 του Ν. 

721/77 πληροφορίες, όσον αφορά τα παρασκευαζόμενα ή 
συσκευαζόμενα σκευάσματα και τον τρόπο αποθήκευσής 
τους. 

δ. Εγκεκριμένη Περιβαλλοντική Μελέτη. 

Την ακολουθούμενη διαδικασία και τα μέσα για την προ¬ 
στασία του περιβάλλοντος από στερεά, υγρά και αέρια από¬ 
βλητα. 

ε. Απαρίθμηση και περιγραφή των οργάνων ελέγχου των 
φυσικοχημικών ιδιοτήτων των παρασκευαζομένων σκευα¬ 
σμάτων. 

2. Με βάση τα στοιχεία και τα δικαιολογητικά που συνοδεύ¬ 
ουν την αίτηση και μέχρι την πραγματοποίηση του ελέγχου, η 
ενδιαφερόμενη βιομηχανία ή βιοτεχνία λειτουργεί και εγγρά- 
φεται στο Προσωρινό Μητρώο βιομηχανιών και βιοτεχνιών γε¬ 
ωργικών φαρμάκων για όσες μορφές, κατηγορίες και σκευά¬ 
σματα γεωργικών φαρμάκων δηλώνει ότι μπορεί να παρα¬ 
σκευάσει ή συσκευάσει. Σε αντίθετη περίπτωση ενημερώνε¬ 
ται αιτιολογημένα ο ενδιαφερόμενος. 

3. Η αίτηση εξετάζεται από την Επιτροπή του άρθρου 3 της 
παρούσας, με βάση τις προϋποθέσεις που καθορίζονται στο 
άρθρο 1. 

4. Η Επιτροπή επιθεωρεί τις εγκαταστάσεις της ενδιαφε- 
ρόμενης εταιρείας, προβαίνει σε αξιολόγηση των εγκαταστά¬ 
σεων και των συνοδευόντων την αίτηση δικαιολογητικών και 
συντάσσει σχετικό πρακτικό, το οποίο υποβάλλει στη Δ/νση 
Προστασίας Φυτικής Παραγωγής. 

5. Η Δ/νσης Προστασίας Φυτικής Παραγωγής με απόφασή 
της προβαίνει στην εγγραφή ή μη της ενδιαφερόμενης εται¬ 
ρείας στο Μητρώο αναγνωρισμένων βιομηχανιών - βιοτεχνιών 
για δυνατότητα παρασκευής, συσκευασίας και αποθήκευσης 
συγκεκριμένων κατηγοριών και μορφών γεωργικών φαρμά¬ 
κων. 

Η Δ/νση Προστασίας Φυτικής Παραγωγής, εάν στο πρα¬ 
κτικό της Επιτροπής ελέγχου αναφέρονται ελλείψεις και πα- 
ρατηρήσεις που δεν επηρεάζουν την ποιότητα των παραγο- 
μένων ή συσκευαζομένων γεωργικών φαρμάκων, δύναται να 
προβεί στην εγγραφή της ενδιαφερόμενης εταιρείας και πα¬ 
ράλληλα να δώσει την δυνατότητα αντιμετώπισης των ελλεί¬ 
ψεων και την ολοκλήρωσή τους εντός ευλόγου και τακτού 
χρονικού διαστήματος, το οποίο δεν θα υπερβαίνει το ένα (1) 
έτος. Το διάστημα αυτό εξαρτάται από το είδος των ελλεί¬ 
ψεων και την οικονομική διάσταση αυτών. Η μη συμμόρφωση 
στην ολοκλήρωση των ελλείψεων συνεπάγεται την εφαρμογή 
διοικητικών κυρώσεων. 

6. Η πιο πάνω απόφαση εγγραφής ή μη κοινοποιείται δια 
δημοσίου οργάνου στην ενδιαφερόμενη εταιρεία, η οποία 
κατά της απόφασης αυτής μπορεί να ασκήσει ένσταση μέσα 
σε τριάντα (30) ημέρες από της κοινοποίησης. 

Η ένσταση κατατίθεται στη Δ/νση Προστασίας Φυτικής Πα¬ 
ραγωγής και επ’ αυτής αποφαίνεται τελεσίδικα ο Γενικός Δ/ 
ντής Φυτικής Παραγωγής μέσα σε εξήντα (60) ημέρες από 
την κατάθεση της ένστασης. 

7. Με τη δημοσίευση της απόφασης αυτής οι ενδιαφερόμε¬ 
νοι θα υποβάλλουν αίτηση με τα δικαιολογητικά που προβλέ- 
πονται για να εγγραφούν στο Προσωρινό Μητρώο αναγνωρι¬ 
σμένων βιομηχανιών και βιοτεχνιών. 

Αρθρο 3 

Σύσταση Επιτροπής ελέγχου βιομηχανιών και βιοτεχνιών 
γεωργικών φαρμάκων. 

1. Για τον έλεγχο των βιομηχανιών και βιοτεχνιών γεωργι¬ 
κών φαρμάκων συστήνουμε πενταμελή Επιτροπή που αποτε- 
λείται από: 

α. Τρεις (3) Γεωπόνους, με τους αναπληρωτές τους, της Δ/ 
νσης Προστασίας Φυτικής Παραγωγής, που έχουν σχετικό 
αντικείμενο εργασίας. 

β. Ενα (1) Γεωπόνο και ένα (1) χημικό, με τους αναπληρω¬ 
τές τους, του Μπενακείου Φυτοπαθολογικού Ινστιτούτου, 


που έχουν σχετικό αντικείμενο εργασίας. 

2. Τα μέλη της πιο πάνω Επιτροπής με τους αναπληρωτές 
τους ορίζονται με απόφαση του Γενικού Γραμματέα του 
Υπουργείου Γεωργίας, η οποία δημοσιεύεται στην Εφημερίδα 
της Κυβερνήσεως, για θητεία δύο (2) ετών που λήγει την 31 η 
Δεκεμβρίου του δευτέρου έτους από του ορισμού αυτών. 

Η Γραμματειακή εξυπηρέτηση της εν λόγω Επιτροπής, 
ανατίθεται στη Δ/νση Προστασίας Φυτικής Παραγωγής και 
χρέη Γραμματέα της Επιτροπής εκτελεί υπάλληλος, ο οποίος 
ορίζεται με τον αναπληρωτή του με την ίδια ως άνω απόφαση 
του Γ ενικού Γ ραμματέα του Υπουργείου Γεωργίας. 

3. Η Επιτροπή βρίσκεται σε απαρτία όταν είναι παρόντα 
τουλάχιστον τρία (3) μέλη της και έργο της είναι: 

α. Ο έλεγχος των εγκαταστάσεων των βιομηχανιών και βιο¬ 
τεχνιών γεωργικών φαρμάκων για χορήγηση άδειας παρα¬ 
σκευής, συσκευασίας και αποθήκευσης γεωργικών φαρμά¬ 
κων ή επέκταση ή τροποποίηση αυτής. 

β. Η διενέργεια επιθεωρήσεων των εγκαταστάσεων των 
βιομηχανιών και βιοτεχνιών παρασκευής και συσκευασίας γε¬ 
ωργικών φαρμάκων με σκοπό την παραγωγή προϊόντων καλής 
ποιότητας. 

γ. Η διενέργεια επιθεωρήσεων των εγκαταστάσεων των 
βιομηχανιών και βιοτεχνιών γεωργικών φαρμάκων για την 
προστασία του οικοσυστήματος. 

δ. Η σύνταξη πρακτικού ελέγχου επιθεωρήσεως κάθε βιο¬ 
μηχανίας και βιοτεχνίας, στο οποίο σημειώνονται ελλείψεις, 
παρεκκλίσεις και παραβάσεις και παράλληλα εισηγείται τα εν- 
δεδειγμένα μέτρα για την παρασκευή προϊόντων καλής ποιό¬ 
τητας και για προστασία του οικοσυστήματος. 

ε. Ο έλεγχος των εγκαταστάσεων των αποθηκευμένων 
δραστικών και βοηθητικών ουσιών, των υλικών συσκευασίας 
καθώς και των παραγομένων σκευασμάτων. 

στ. Η θεώρηση και ο ελέγχος του βιβλίου εισερχομένων 
δραστικών και βοηθητικών ουσιών και των παραγομένων 
σκευασμάτων. 

4. Τα μέλη της εν λόγω Επιτροπής υποχρεούνται να τηρούν 
εχεμύθεια για τα επαγγελματικά απόρρητα των επιχειρήσεων 
που περιέρχονται σε γνώση τους κατά τη διενέργεια των 
ελέγχων. 

Άρθρο 4 

Υποχρεώσεις βιομηχανιών και βιοτεχνιών γεωργικών φαρ¬ 
μάκων. 

1. Οι βιομηχανίες και βιοτεχνίες παρασκευής, συσκευασίας 
και αποθήκευσης γεωργικών φαρμάκων, υποχρεούνται να 
παρέχουν στην Επιτροπή ελέγχου όλα τα στοιχεία και τις πλη¬ 
ροφορίες που αφορούν τη διαδικασία παραγωγής συσκευα¬ 
σίας και αποθήκευσης γεωργικών φαρμάκων καθώς και το 
μηχανολογικό εξοπλισμό τους. 

2. Ο υπεύθυνος της βιομηχανίας και βιοτεχνίας κατά την 
παροχή των στοιχείων και πληροφοριών οφείλει να διευκρινί¬ 
σει ποιά από αυτά αποτελούν βιομηχανικό ή εμπορικό απόρ¬ 
ρητο της επιχείρησης. 

3. Μέχρι τέλους Μαρτίου κάθε έτους, οι βιομηχανίες και 
βιοτεχνίες παρασκευής, συσκευασίας και αποθήκευσης γε¬ 
ωργικών φαρμάκων, οφείλουν να γνωστοποιούν στη Δ/νση 
Προστασίας Φυτικής Παραγωγής τα γεωργικά φάρμακα (εί¬ 
δος σκευάσματος, ποσότητα, μέγεθος και υλικό συσκευα¬ 
σίας) που έχουν παρασκευάσει ή συσκευάσει το προηγού¬ 
μενο έτος για λογαριασμό τους ή για τρίτους. 

Άρθρο 5 

Καταργούμενες διατάξεις 

Από την έναρξη ισχύος της απόφασης αυτής καταργείται η 
αριθ. 329327/2.3.1994 (ΦΕΚ 169/Β/17.3.1994) απόφασή 
μας. 

Άρθρο 6 
ΠΑΡΑΡΤΗΜΑΤΑ 

Κατωτέρω παρατίθενται τα παραρτήματα I,II,III και IV, τα 
οποία αποτελούν αναπόσπαστο μέρος της απόφασης αυτής 
και έχουν ως εξής: 

ΠΑΡΑΡΤΗΜΑ I 

ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ 

Κάθε εργοστάσιο ή τμήμα εργοστασίου ανάλογα με τα 
σκευάσματα που παράγει ή συσκευάζει, πρέπει να είναι εξο¬ 
πλισμένο με τα κατάλληλα μηχανήματα παρασκευής και συ- 
σκευασίας αυτών. 

Η καταλληλότητα του μηχανολογικού εξοπλισμού κρίνεται 
και στηρίζεται κυρίως στις προδιαγραφές των κατασκευα¬ 
στών και σε εργαστηριακό έλεγχο των παραγομένων σκευα¬ 
σμάτων. Οι παρασκευαστές και συσκευαστές γεωργικών 
φαρμάκων υποχρεούνται να διατηρούν τα έντυπα προδιαγρα¬ 
φών που συνοδεύουν το μηχανολογικό εξοπλισμό και να τα 
επιδεικνύουν εφόσον ζητηθούν κατά τον έλεγχο. 

Η παράθεση και περιγραφή των κατωτέρω μηχανημάτων 
δεν είναι περιοριστική, αρκεί με τα χρησιμοποιούμενα μηχα¬ 
νήματα να επιτυγχάνεται ο επιδιωκόμενος σκοπός (παραγωγή 
σκευασμάτων ποιότητας και προστασία οικοσυστήματος). 

1. Τμήμα παρασκευής σκευασμάτων στερεός μορφής: 

α. Προανάμιξη, ανάμιξη, εμπλουτισμός: 

Γίνεται με τη χρησιμοποίηση αναμικτήρα. Η κατασκευή του 
αναμικτήρα πρέπει να είναι τέτοια ώστε από κανένα σημείο 
του να μη διαφεύγει σκόνη στο περιβάλλον και να επιτυγχάνε¬ 
ται καλή ομογενοποίηση του μίγματος, να έχει δε κατάλληλο 
κάλυμμα τροφοδοσίας και θυρίδα επίσκεψης - καθαρι¬ 
σμού. 

Όπου απαιτείται εμπλουτισμός (π.χ. κόνεων, κοκκωδών), ο 
αναμικτήρας να φέρει εσωτερική διάταξη εμπλουτισμού. 

Οι διατάξεις εκκίνησης και παύσης, του αναμικτήρα να είναι 
ασφαλείς και προσιτές στο χειριστή. 

β. Αλεση: 

Η άλεση των υλικών για την παρασκευή κόνεων πραγματο¬ 
ποιείται με τη χρησιμοποίηση είτε μηχανικών σπαστήρων για 
μεγέθη κόκκων 25-30 μ. είτε αερομύλων για μέγεθος κόκκων 
3-7 μ Ο σπαστήρας πρέπει να δίνει ομοιογενές υλικό, με μι¬ 
κρές αποκλίσεις. 

Κατά τη διάρκεια της άλεσης και για μερικά προϊόντα, το 
μίγμα αέρα 

- κονιορτού μπορεί να έχει εκρηκτικές ιδιότητες και στις περι¬ 
πτώσεις αυτές πρέπει να λαμβάνονται ειδικά μέτρα σύμφωνα 
με τις υποδείξεις του προμηθευτή των υλικών. 

γ. Συσκευασία κόνεων. 

Η συσκευασία φυτοφαρμάκων σε μορφή σκόνης πραγμα¬ 
τοποιείται σε ημιαυτόματες ή αυτόματες μηχανές. 

Ημιαυτόματες μηχανές νοούνται οι αποτελούμενες από 
σιλό, από προωθητικό κοχλία, κλειστή χοάνη αναμονής, δο- 
σομετρικό κοχλία και διάταξη χειρισμού και αυτοματισμού. Οι 
κλειστές μηχανές είναι διαφορετικού τύπου και κατασκευής, 
δεν αφήνουν σκόνες και οι συσκευασίες έχουν νόμιμες απο¬ 
κλίσεις βάρους. 

Οι ημιαυτόματες μηχανές δεν πρέπει να ρυπαίνουν με σκό¬ 
νες το χώρο και να δίνουν σταθερού βάρους συσκευασίες. 

Οι αυτόματες μηχανές έχουν ενσωματωμένα όλα τα επί μέ¬ 
ρους τμήματα της ημιαυτόματης καθώς και τη μηχανή συ¬ 
γκόλλησης. 

Σκευάσματα που έχουν μεγάλη τοξικότητα (Α' ΚΑΤΗΓΟ¬ 
ΡΙΑ) ή άλλο σοβαρό κίνδυνο (σύμφωνα με τις εγκρίσεις κυ¬ 
κλοφορίας), πρέπει να συσκευάζεται αποκλειστικά σε αυτό¬ 
ματη μηχανή για να περιορισθούν οι κίνδυνοι για τους εργαζό¬ 
μενους και το οικοσύστημα. 

Για μεγάλες συσκευσίες (άνω των 5 χιλιόγραμμων ή συ¬ 
σκευασία σε σάκκους ή βαρέλια) η συσκευασία γίνεται απ' 


ευθείας στη θέση ανάμιξης με τον προωθητικό κοχλία με 
απλή ή αυτόματη ζυγαριά. 

δ. Βοηθητικά μηχανήματα παραγωγής. 

Για τη διακίνηση των υλικών σε κλειστούς χώρους πρέπει 
να χρησιμοποιούνται μηχανήματα που δεν αφήνουν καυσαέ¬ 
ρια. 

Τα βαρούλκα και τα αναβατόρια πρέπει να είναι μέσα σε 
κλωβούς για την αποφυγή ατυχημάτων. 

Οι προωθητικοί κοχλίες για τις σκόνες πρέπει να μην διαχέ- 
ουν σκόνη στο περιβάλλον, να είναι δε εύκολη η επιθεώρηση 
και το καθάρισμά τους από το υλικό που κατακρατείται, μετά 
το πέρας της εργασίας. 

ε. Εργοστάσια που παρασκευάζουν ή συσκευάζουν ορμο¬ 
νικά ζιζανιοκτόνα πρέπει να έχουν άλλη σειρά μηχανημάτων 
(γραμμή παραγωγής) για την παραγωγή και συσκευασία τους. 

2. Τμήμα παρασκευής σκευασμάτων υγρής μορφής: 

α. Παρασκευή. 

αα. Δεξαμενή ανάδευσης (αναμικτήρας) μέσα στην οποία 
ρίχνονται τα επί μέρους συστατικά του γεωργικού φαρμάκου. 
Η μετάγγιση των υγρών από βαρέλια στον αναμικτήρα γίνεται 
με φορητές ή σταθερές αντλίες. 

Η εισαγωγή στον αναμικτήρα μη τοξικών συστατικών σε μι¬ 
κρές ποσότητες (σκόνες ή υγρά) γίνεται από εργάτες. 

Στο στάδιο αυτό ενδιαφέρει η καλή ομοφενοποίηση του 
μίγματος. 

ββ. Φίλτρο ή διαχωριστής σωματιδίων: 

Μετά το πέρας της ανάδευσης και ανακύκλωσης το υγρό 
φυτοφάρμακο οδηγείται, μέσω φίλτρου όπου κατακρατού¬ 
νται διάφορες ακαθαρσίες ή κόκκοι, στη δεξαμενή αποθή¬ 
κευσης. 

γγ. Δεξαμενή αποθήκευσης του ετοίμου προϊόντος, εφ’ 
όσον απαιτείται, η οποία είναι συνήθως πολλοπλάσιας χωρη¬ 
τικότητας της δεξαμενής ανάδευσης. 

β. Συσκευασία: 

Η συσκευασία υγρών γεωργικών φαρμάκων μπορεί να γίνει 
με μηχανές αυτόματες ή μιαυτόματες. 

Στις αυτόματες μηχανές είναι ενσωματωμένα όλα τα επί 
μέρους μηχανήματα και ο εργάτης τοποθετεί μόνο τις άδειες 
φιάλες για γέμισμα. 

Οι ημιαυτόματες μηχανές λειτουργούν με ζυγιστικά ή ογκο¬ 
μετρικά μηχανήματα, πρέπει να είναι εγκατεστημένες και να 
λειτουργούν κατά τρόπο που να μην ρυπαίνεται το περιβάλ¬ 
λον. Ο πωματισμός και το σφράγισμα των φιαλών γίνεται σε 
άλλη μηχανή από εργάτη ή αυτόματα. ■ 

Γ ια μεγάλες συσκευασίες άνω των 50 λίτρων προτιμάται η 
χρησιμοποίηση μετρητή ροής. 

Γεωργικά φάρμακα που έχουν μεγάλη τοξικότητα (Α' ΚΑ¬ 
ΤΗΓΟΡΙΑ) ή άλλους σοβαρούς κινδύνους (σύμφωνα με τις 
εγκρίσεις κυκλοφορίας) πρέπει να συσκευάζονται αποκλει¬ 
στικά σε αυτόματη μηχανή για να περιορίζονται οι κίνδυνοι για 
τους εργαζόμενους και το οικοσύστημα. 

γ. Βοηθητικά μέσα παραγωγής: 

Είναι μηχανήματα ανύψωσης και μηχανήματα μετάγγισης 
υγρών. 

Δεν πρέπει να παρουσιάζουν διαρροές κατά τη μετάγγιση 
ούτε να παράγουν καυσαέρια στον κλειστό χώρο εργασίας. 

δ. Όλες οι μηχανές κλπ, πρέπει να είναι από υλικά αντοχής 
στα δρώντα συστατικά και τους άλλους διαλύτες που χρησι¬ 
μοποιούνται στην παραγωγή γεωργικών φαρμάκων. 

3. Τμήμα παρασκευής εναιωρημάτων (ΕΙ_0\Λ/ΑΒΙ.Ε). 

Εργοστάσια που παρασκευάζουν εναιωρήματα πρέπει να 

έχουν τα εξής μηχανήματα: 

α. Μύλο για προκαταρκτική άλεση (δεν είναι απαραίτητος 
εφόσον το δραστικό ή πρόμιγμά του εισάγεται αρκετά λεπτό¬ 
κοκκο). 

β. Δοχείο αναμίξεως του προαλεσθέντος δραστικού με 
υψηλής απόδοσης αναμικτήρα. 

γ. Μύλο κολλοειδών για υγρή προάλεση (δεν είναι πάντοτε 
απαραίτητος). 

δ. Ενσφαιρο υγρό μύλο για τελική άλεση. 

Ο ανωτέρω εξοπλισμός συμπληρώνεται με βοηθητικό εξο¬ 
πλισμό. 

4. Για την παρασκευή άλλων μορφών τα εργοστάσια πρέπει 
να έχουν τον ανάλογο μηχανολογικό εξοπλισμό. 

ΠΑΡΑΡΤΗΜΑ II 
ΑΠΟΘΗΚΕΣ - ΑΠΟΘΗΚΕΥΣΗ 

1. ΑΠΟΘΗΚΕΣ: 

Οι τοίχοι και τα δάπεδα των αποθηκών να πληρούν τις 
προϋποθέσεις της παραγράφου 1 της παρούσας. 

Η ταξινόμηση των υλικών στους χώρους αποθήκευσης να 
γίνεται κατά κατηγορία με ευκρινή σήμανση (π.χ. ενδεικτικές 
πινακίδες) με ελεύθερους χώρους μεταξύ των τοίχων και εν¬ 
διάμεσα στις «ντάνες» για τον αερισμό, τον έλεγχο, την εύ¬ 
κολη διακίνηση και δυνατότητα πυρόσβεσης. 

Οι πρώτες ύλες, τα παραγόμενα προϊόντα κλπ να τοποθε¬ 
τούνται έτσι ώστε τα ανυψωτικά και άλλα μηχανήματα μετα¬ 
φοράς να μην εμποδίζονται στις κινήσεις τους. 

Ν' αποφεύγονται στενοί διάδρομοι και απότομες γωνίες, 
επειδή αυξάνουν τον κίνδυνο ζημιάς στις συσκευασίες. Όλοι 
οι διάδρομοι πρέπει να μαρκάρονται σαφώς. 

Οι αποθήκες πρέπει να έχουν φυσικό εξαερισμό, σε περί¬ 
πτωση όμως που βρίσκονται σε κατοικημένες περιοχές ο εξα- 
ερισμός να είναι τεχνικά ελεγχόμενος και να καταλήγει σε 
φίλτρα συγκράτησης των πτητικών ουσιών, οσμών, κλπ. 

Οι συνθήκες θερμοκρασίας και υγρασίας σ’ αυτές να είναι 
τέτοιες, ώστε να εξασφαλίζεται το αναλλοίωτο των αποθη- 
κευμένων πρώτων υλών ή ετοίμων σκευασμάτων. 

Να λαμβάνονται ειδικά μέτρα κατά την αποθήκευση εύφλε¬ 
κτων υλικών, εκρηκτικών ουσιών και αερίων, καθώς και ου¬ 
σιών που μπορεί να προκαλέσουν ατυχήματα μεγάλης έκτα¬ 
σης, σύμφωνα με τους ειδικούς κανονισμούς της Πυροσβε¬ 
στικής Υπηρεσίας και τις ισχύουσες οδηγίες (ϋΙΡ1Ε0ΤΐνΕ3) 
της Ευρωπαϊκής Ένωσης (Ε.Ε.). 

2. ΑΠΟΘΗΚΕΥΣΗ: 

α. Εύφλεκτα: 

Η αποθήκευση ουσιών της κατηγορίας αυτής γίνεται σύμ¬ 
φωνα με τα προβλεπόμενα από την ισχύουσα νομοθεσία. 

Ουσίες που δεν είναι ευαίσθητες σε υψηλές και χαμηλές 
θερμοκρασίες (πρώτες ύλες ή βοηθητικές ουσίες), σύμφωνα 
με τις προδιαγραφές των παρασκευαστών τους μπορεί να 
αποθηκεύονται σε ασφαλή δοχεία (βαρέλια) σε ειδικά προκα¬ 
θορισμένους χώρους στο ύπαιθρο. Το δάπεδο σ’ αυτούς τους 
χώρους να είναι στερεό, αδιαπέραστο και να περιβάλλεται με 
μικρού ύψους τοιχείο. Εάν ο χώρος δεν είναι σκεπασμένος 
πρέπει να έχει προβλεφθεί η απομάκρυνση του νερού της 
βροχής από το δάπεδο. 

Αποθήκευση σε παλέτες συνιστάται. Όλα τα βαρέλια πρέ¬ 
πει να αποθηκεύονται με τέτοιο τρόπο ώστε να υπάρχει αρκε¬ 
τός χώρος για την πυρόσβεση. Σε όλες τις παραπάνω περι¬ 
πτώσεις είναι επιθυμητή η στέγαση του χώρου. 

Μεταξύ στεγάστρου και αποθηκευμένων υλικών πρέπει να 
υπάρχει απόσταση τουλάχιστον ενός (1) μέτρου για φυσικό 
αερισμό, ώστε να αποφεύγονται τυχόν συγκεντρώσεις ατμών. 

β. Εκρηκτικά: 

Να αποθηκεύονται μακριά από τα εύφλεκτα τουλάχιστον 
(50 μέτρα), κάτω από στέγαστρο σε βάθος ενός (1) μέτρου 
μέσα στη γη, ώστε σε περίπτωση έκρηξης τα αέρια να κατευ- 
θύνονται προς τα πάνω και όχι προς τα πλάγια. Μεταξύ στεγά¬ 
στρου και αποθηκευμένων υλικών να υπάρχει απόσταση του¬ 
λάχιστον ενός (1) μέτρου για φυσικό αερισμό, ώστε να απο¬ 
φεύγονται τυχόν συγκεντρώσεις ατμών. 

Να προβλέπεται από την κατασκευή κατάλληλη ρύθμιση 
για απομάκρυνση των νερών της βροχής. 

Μέσα και κοντά στις αποθήκες εύφλεκτων και εκρηκτικών 
υλών δεν επιτρέπεται η χρήση μηχανημάτων και εργαλείων τα 


οποία δημιουργούν γυμνή φλόγα ή σπινθήρα καθώς και η ανά¬ 
πτυξη θερμοκρασιών μεγαλυτέρων του σημείου εκρηξιμότη- 
τας των 61° Ο. Να υπάρχει σήμανση «ΕΥΦΛΕΚΤΟ» ή σήμανση 
εκρηξιμότητας των αποθηκευμένων ουσιών. 

γ. Έτοιμα προϊόντα εργοστασίου: 

Τα προϊόντα του εργοστασίου αποθηκεύονται σε χώρους 
κοινούς κατά κατηγορίες με ευκρινή σήμανση (ενδεικτικές 
πινακίδες) για το είδος τους ώστε να είναι εύκολη η επιθεώ¬ 
ρηση αυτών και η διακίνησή τους. Οι αποθήκες να έχουν καλό 
αερισμό (σε κατοικημένους χώρους, τεχνητά ελεγχόμενα που 
να καταλήγει σε φίλτρα), επαρκή φωτισμό και σύστημα πυρα¬ 
σφάλειας όπως ο Ε.Κ.Π.Υ. . Τοντάνιασμα(στοιβασία)ναείναι 
τέτοιο ώστε να αποφεύγονται οι πτώσεις. 

Τα έτοιμα σκευάσματα ορμονικών ζιζανιοκτόνων πρέπει να 
αποθηκεύονται σε ξεχωριστούς χώρους με ευκρινή σή¬ 
μανση. 

δ. Αδρανείς πρώτες ύλες και υλικά συσκευασίας. 

Οι αδρανείς πρώτες ύλες να αποθηκεύονται σε κατάλληλες 
αποθήκες, κατά κατηγορία και κατά τρόπο που να διασφαλί¬ 
ζει την καλή κατάσταση των υλικών και να επιτρέπει την εύ¬ 
κολη διακίνησή του. 

3. ΔΕΙΓΜΑΤΑ: 

Κάθε εργοστάσιο, με ευθύνη του Δ/ντή πρέπει να φυλάσ¬ 
σει επί δύο (2) τουλάχιστον έτη δείγματα από κάθε παρτίδα 
από τα παραγόμενα προϊόντα, εφόσον η παρτίδα κυκλοφορεί 
στην αγορά. 

ΠΑΡΑΡΤΗΜΑ III 
ΑΠΟΒΛΗΤΑ ΕΡΓΟΣΤΑΣΙΟΥ 

Στα εργοστάσια παρασκευής και συσκευασίας γεωργικών 
φαρμάκων κατά τη διάρκεια της παραγωγικής διαδικασίας γί¬ 
νεται ανάμιξη δρώντων συστατικών και συσκευασία δηλαδή 
καθαρά φυσικές διεργασίες (μηχανικές διεργασίες όπου το 
ισοζύγιο των εισερχομένων υλικών είναι το ίδιο με των εξερ- 
χόμενων). Επιπλέον δεν επιδρούν θερμικοί παράγοντες και 
δεν σχηματίζονται παραπροϊόντα. 

Παρά ταύτα παράγονται απόβλητα επικίνδυνα τόσο για 
τους εργαζόμενους όσο και για το περιβάλλον. 

Τα απόβλητα αυτά μπορούν να χωρισθούν στις κατηγο¬ 
ρίες: 

Απόβλητα κατά την παραγωγική διαδικασία. 

Απόβλητα από τα άχρηστα υλικά συσκευασίας. 

Απόβλητα από διαρροές κατά την αποθήκευση, τη μετα¬ 
φορά και τη χρήση εντός του εργοστασίου τόσο των πρώτων 
υλών, όσο και ετοίμων σκευασμάτων. 

1. Τα απόβλητα της παραγωγικής διαδικασίας μπορεί να εί¬ 
ναι υγρά, στερεά και αέρια: 

α. Υγρά απόβλητα προέρχονται από τυχαία σφάλματα χειρι¬ 
σμού στην διάρκεια της εμφιάλωσης υγρών γεωργικών φαρ¬ 
μάκων ή τη μετάγγιση από βαρέλι σε δοχείο ανάμιξης (σφάλ¬ 
ματα εργατών, μη ικανοποιητική λειτουργία μηχανημάτων 
κλπ). Η περισυλλογή των αποβλήτων αυτών πρέπει να γίνει 
αμέσως με χρήση κατάλληλων απορροφητών όπως πριονίδι ή 
άλλο υλικό και να καταστρέφονται με ασφαλή τρόπο (συνή¬ 
θως με αποτέφρωση σε ειδικό κλίβανο), όπου αυτό επιτρέπε¬ 
ται από την ισχύουσα νομοθεσία. 

Επίσης υγρά απόβλητα μπορεί να προέλθουν και από νερό 
καθαρισμού του δαπέδου των παρασκευαστηρίων. Σ’ αυτήν 
την περίπτωση το νερό οδηγείται με την φυσική κλήση του 
δαπέδου και με οχετούς προς δεξαμενή αδρανοποίησης. Η 
χωρητικότητα της δεξαμενής πρέπει να επιτρέπει τη συγκρά¬ 
τηση του νερού πλύσως για δέκα πέντε (15) ημέρες ώστε να 
πραγματοποιηθεί φυσική ή τεχνητή διάσπαση των αποβλή¬ 
των. 

β. Στερεά απόβλητα είναι οι σκόνες που αιωρούνται στα ση¬ 
μεία τροφοδοσίας και λήψεως του υλικού. 

Οι σκόνες αυτές παγιδεύονται από το σύστημα εξαερισμού 
και οδηγούνται προς κεντρικό φίλτρο συγκράτησης των κό- 
νεων. 

Στερεά απόβλητα που έχουν χυθεί στο δάπεδο μπορούν να 
καθαρισθούν με μια βιομηχανική ηλεκτρική σκούπα, εφόσον 
δεν υπάρχει κίνδυνος έκρηξης του δημιουργημένου αερολύ¬ 
ματος εντός της ηλεκτρικής σκούπας και πρέπει να κατα¬ 
στραφούν με ασφαλή τρόπο (συνήθως με αποτέφρωση σε ει¬ 
δικό κλίβανο). 

γ. Αέρια απόβλητα προέρχονται από τις πτητικές ουσίες 
των γεωργικών φαρμάκων (δραστικές ουσίες, διαλύτες κλπ), 
και πρέπει να συλλέγονται από το σύστημα εξαερισμού και να 
οδηγούνται σε κεντρικό φίλτρο συγκράτησής τους. 

2. Τα απόβλητα από άχρηστα υλικά συσκευασίας είναι μόνο 
στερεά (χαρτόσακοι και βαρέλια χάρτινα, μεταλλικά ή πλα¬ 
στικά). 

α. Οι χαρτόσακοι που περιέχουν αδρανείς και βοηθητικές 
ουσίες μπορούν να πεταχτούν σε χώρους συγκέντρωσης των 
σκουπιδιών (χωματερή). 

β. Χαρτόσακοι και χάρτινα βαρέλια που φέρουν σύμβολο 
τοξικότητας πρέπει να καταστρέφονται δια πυράς σε ειδικό 
αποτεφρωτήρα στο εργοστάσιο, όπου επιτρέπεται από την 
ισχύουσα νομοθεσία. 

γ. Μεταλλικά και πλαστικά βαρέλια που δεν επαναχρησιμο- 
ποιούνται στην παραγωγή και εφόσον δεν περιέχουν τοξικές 
ουσίες (δεν φέρουν σύμβολο τοξικότητας) μπορούν να διατε¬ 
θούν, αφού πρώτα αχρηστευθούν, σε έμπορους σαν παλιοσί¬ 
δερα (30ΒΑΡ). Όσα έχουν σύμβολο τοξικότητας αφού πρώτα 
να εξουδετερωθεί το περιεχόμενό τους, να αχρηστευθούν 
και μετά να δοθούν σαν παλιοσίδερα (30ΒΑΡ). Η αχρήστευση 
των βαρελιών και για τις δύο περιπτώσεις γίνεται με τρύπημα 
ή πίεση ή άλλους αποτελεσματικούς τρόπους μετά από συ¬ 
νεννόηση και παρουσία της επιτροπής ελέγχου βιομηχα¬ 
νιών. 

3. Φίλτρα. 

Στην απόληξη του συστήματος αεραγωγών τοποθετούνται 
ειδικά κατάλληλα φίλτρα για προστασία του περιβάλλοντος, 
τα οποία διακρίνονται σε ξηρά και υγρά φίλτρα. 

α. Τα ξηρά φίλτρα είναι κατάλληλα μόνο για κατακρατήση 
κόνεων. 

Υπάρχουν φίλτρα αυτοκαθαριζόμενα, στα οποία συγκε¬ 
ντρώνεται η σκόνη στο κάτω μέρος της χοάνης και περισυλλέ- 
γεται κατά διαστήματα. Τα φίλτρα πρέπει να χρησιμοποιού¬ 
νται σύμφωνα με υποδείξεις του κατασκευαστή και αντικαθί¬ 
στανται μετά την εξάντληση της ζωής τους. Η σκόνη που συ¬ 
γκεντρώνουν καθώς και τα αντικατασταθέντα φίλτρα (φυσίγ¬ 
για) πρέπει να καταστρέφονται με τον ίδιο τρόπο, όπως και τα 
στερεά απόβλητα. 

β. Τα υγρά φίλτρα (με ανακύκλωση κατάλληλου υδατοδια- 
λύματος), είναι κατάλληλα για σκόνες, αέρια και οσμές. Σε 
όλες τις περιπτώσεις ο αέρας διέρχεται μέσω καταλλήλου 
υδατοδιαλύματος (στο νερό προστίθεται καυστική σόδα) και ο 
εξερχόμενος από τα φίλτρα αέρας πρέπει να είναι σύμφωνος 
με τα αποδεκτά μέσα όρια εκθέσεως για τους εργαζόμε¬ 
νους. 

ΠΑΡΑΡΤΗΜΑ IV 
ΕΞΑΕΡΙΣΜΟΣ 

1.0 αερισμός πρέπει να εξασφαλίζει τις παρακάτω συνθή¬ 
κες: 

α. Να απομακρύνει πτητικές σκόνες (κονιορτό) και οσμές 
από το χώρο. 

β. Να μην αναδεύει τον αέρα του χώρου. Η ροή του δηλαδή 
να γίνεται πάντοτε προς συγκεκριμένες κατευθύνσεις. 

γ. Να καταλήγει σε ειδικά φίλτρα συγκράτησης κόνεων και 
οσμών. 

2. Αερισμός κατά κατηγορία κτιρίου. 

Σκόπιμο είναι να γίνει διαχωρισμός του εξαερισμού σε ένα 
εργοστάσιο κατά είδος κτιρίου: υπόστεγα, αποθήκες και πα¬ 
ρασκευαστήρια. 


α. Τα υπόστεγα, λόγω κατασκευής τους δεν χρειάζονται 
αερισμό. 

β. Αποθήκες: Οι πρώτες ύλες και έτοιμα προϊόντα πρέπει 
να είναι συσκευασμένα σε κλειστές συσκευασίες για να μη 
παρουσιάζεται διάχυση σκόνης και πτητικών ουσιών στον 
αέρα. Το πρόβλημα εντοπίζεται στην απομάκρυνση των 
οσμών. 

Συνήθως ο φυσικός αερισμός είναι αρκετός. Σε περιπτώ¬ 
σεις που υπάρχει πρόβλημα οσμών (π.χ. εργοστάσια εντός 
κατοικημένων περιοχών) πρέπει να τοποθετείται τεχνητός 
εξαερισμός και απομάκρυνση του αέρα του χώρου μέσω κα¬ 
ταλλήλων φίλτρων. 

Η ροή του αέρα τόσο με φυσικό όσο και με τεχνητό εξαερι- 
σμό πρέπει να γίνεται από τα ανοίγματα των θυρών προς την 
οροφή ή τις περσίδες αερισμού τοποθετημένες περιμετρικά 
στα υψηλότερα σημεία των τοίχων της αποθήκης. 

γ. Στους χώρους παραγωγής και συσκευασίας η διάχυση 
σκόνης και πτητικών ουσιών είναι πάντοτε έντονη και γι’ αυτό 
απαιτείται πάντοτε τεχνητός εξαερισμός, που πρέπει να συλ¬ 
λέγει τη σκόνη ή τις πτητικές ουσίες στις εστίες παραγωγής, 
δηλαδή τοπικά. Ο συνδυασμός τοπικού και γενικού εξαερι- 
σμού να γίνεται με βάση ειδική μελέτη εξαερισμού του χώρου 
ώστε να μη δημιουργούνται στροβιλισμοί στον αέρα του χώ¬ 
ρου εργασίας. Η τοπική απαγωγή επιτυγχάνεται με χοάνες 
καταλλήλων μεγεθών, ανάλογα με την περίπτωση. Στα ση¬ 
μεία που έχουμε διάχυση πλευρική (π.χ. θυρίδες εισαγωγής 
των αναμικτήρων) οι χοάνες να είναι μεγάλες, με πλευρικά 
καλύμματα, ώστε να συλλέγονται όλες οι σκόνες. 

Η μέση ταχύτητα του αέρα στις μεγάλες χοάνες είναι συνή¬ 
θως 0,5 Μ/3 ενώ στις μικρές 1 Μ/3. 

Οι χοάνες είναι συνδεδεμένες με δίκτυο αερογωγών που 
καταλήγει σε φυγοκεντρικό ανεμιστήρα και φίλτρο κατακρά¬ 
τησης της σκόνης ή των πτητικών ουσιών. Η ταχύτητα του 
αέρα στους αεραγωγούς δεν πρέπει να υπερβαίνει τα 6 Μ/5 
(1200 ΒΡΜ). Όταν πρόκειται να παρασκευασθούν ή να συ- 
σκευασθούν πολύ τοξικά προϊόντα είναι πιθανόν ο τοπικός 
εξαερισμός να μην επαρκεί. Στην περίπτωση αυτή να γίνεται 
χρήση κλειστών ξεχωριστών θαλάμων με γενική απαγωγή του 
αέρα από το θάλαμο και χρήση ειδικών ατομικών στολών με 
ειδικές προδιαγραφές ασφαλείας. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 23 Ιουλίου 1997 

Ο ΥΦΥΠΟΥΡΓΟΣ 

ΔΗΜ. ΣΩΤΗΡΛΗΣ 
-♦- 

Αριθ. Φ.21/943 (3) 

Χορήγηση επιδόματος αεροθεραπείας στους δικαιούχους 
των Ασφαλιστικών Οργανισμών, αρμοδιότητας του Υπουρ¬ 
γείου Εργασίας και Κοινωνικών Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του Ν. 124/67 (Α 151). 
β) Τις διατάξεις του άρθρου 14 του Ν. 1066/80 (Α 183). 
γ) Τις διατάξεις του άρθρου 12 του Ν. 1276/82 (Α 100). 
δ) Την αρ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Εργα¬ 
σίας και Κοινωνικών Ασφαλίσεων (ΦΕΚ Β 924/8.10.96). 
ε) Το αριθμ. Π13/628/23.5.96 έγγραφο του ΙΚΑ. 
στ) Το γεγονός ότι από τις διατάξεις της απόφασης προκα- 
λείται σε βάρος του προϋπολογισμού του ΙΚΑ, δάπάνη, ύψους 
336.000.000 δραχμών περίπου και σε βάρος των προϋπολο¬ 
γισμών των λοιπών Αφαλισπκών Οργανισμών δαπάνη ύψους 

Φ69.441.000 δρχ., για τα οποία ποσά υπάρχει εγγεγραμμένη 
πίστωση στους προϋπολογισμούς εξόδων τρέχοντος οικον. 
έτους και σε βάρος των Κ.Α.Ε. των Ασφαλ. Ταμείων που ανα- 
φέρονται στη συνημμένη κατάσταση. 

ζ) Την αριθμ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 922Β), αποφασίζουμε: 

1. Εγκρίνουμε τη χορήγηση από το ΙΚΑ και τους λοιπούς 
Ασφαλιστικούς Οργανισμούς αρμοδιότητας Υπουργείου Ερ¬ 
γασίας και Κοινωνικών Ασφαλίσεων, για τη θερινή περίοδο 
1997, εφάπαξ επιδόματος αεροθεραπείας πενήντα επτά χι¬ 
λιάδων δρχ. (57.000) στους ασφαλισμένους και συνταξιού¬ 
χους λόγω γήρατος και αναπηρίας που πάσχουν: 

α) από φυματίωση 

β) από καρκίνο των πνευμόνων ή πνευμονοκονίαση και 

γ) από νεφρική ανεπάρκεια ή έχουν υποβληθεί σε μεταμό¬ 
σχευση νεφρού. 

Απαραίτητη προϋπόθεση για τη χορήγηση του επιδόματος, 
είναι να έχουν ποσοστό αναπηρίας από τις αιτίες που αναφέ- 
. ρονται παραπάνω, άνω του 33%. 

2. Σε περίπτωση που από τις καταστατικές διατάξεις κά¬ 
ποιου Ασφαλιστικού Οργανισμού προβλέπεται η χορήγηση 
επιδόματος αεροθεραπείας ποσού μεγαλύτερου από αυτό 
που ορίζεται με την παρούσα απόφαση, αυτό μπορεί να κατα¬ 
βάλλεται και μέχρι το διπλάσιο από το πιο πάνω οριζόμενο 
ποσό, εφόσον η οικονομική κατάσταση του οικείου Οργανι¬ 
σμού επιτρέπει τη χορήγηση του μεγαλύτερου αυτού ποσού. 

3. Ειδικά οι πάσχοντες από φυματίωση δικαιούνται του επι¬ 
δόματος αεροθεραπείας εφόσον παίρνουν σύνταξη ή επί¬ 
δομα (τύπου συντάξεως) λόγω φυματιώσεως ή επίδομα φυ- 
ματιώσεως, κατά το χρονικό διάστημα από 1 ης Ιουνίου 1997 
μέχρι 31ης Αυγούστου 1997 έστω και κατά τμήμα του διαστή¬ 
ματος αυτού. 

4. Δε δικαιούνται του επιδόματος αεροθεραπείας: 

α) Εκείνοι που πήραν το επίδομα αυτό από οποιαδήποτε 
πηγή. 

β) Εκείνοι που νοσηλεύονται εφόσον οι δαπάνες της νοση¬ 
λείας τους καταβάλλονται από το ΙΚΑ ή άλλο Ασφαλιστικό Ορ¬ 
γανισμό, αρμοδιότητας Υπουργείου Υγείας, Πρόνοιας και 
Κοινωνικών Αφαλίσεων, ή παρέχονται σ' αυτούς έξοδα ενοι¬ 
κίων ή γενικά έξοδα διαμονής σε εξοχές, εφόσον το χρονικό 
διάστημα για το οποίο δίνονται οι παραπάνω παροχές αντι¬ 
στοιχεί στο μεγαλύτεριο τμήμα του χρονικού διαστήματος, 
που ορίζεται με την παρ. 3 της παρούσας απόφασης. 

5. Όσοι είναι συγχρόνως συνταξιούχοι του Δημοσίου και 
κάποιου Ασφαλιστικού Οργανισμού, δικαιούνται του επιδόμα¬ 
τος αεροθεραπείας μόνο από τον Ασφαλιστικό Οργανισμό. 

6. Η καταβολή του πιο πάνω επιδόματος θα αρχίσει από τη 
δημοσίευση της απόφασης αυτής στην Εφημερίδα της Κυ¬ 
βέρνησης και θα διαρκέσει μέχρι 6 μήνες. 

Εκείνοι που θα γίνουν συνταξιούχοι, των οποίων όμως η 


έναρξη συνταξιοδότησης ανατρέχει στο χρονικό διάστημα 
πριν από την 31η Αυγούστου 1997 δικαιούνται επιδόματος 
αεροθεραπείας του οποίου η καταβολή θα γίνει μέσα σε προ¬ 
θεσμία τριάντα (30) ημερών, από της κοινοποιήσεως της σχε¬ 
τικής απόφασης για τη συνταξιοδότησή τους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1997 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΤΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΝΙΚΟΣ ΦΑΡΜΑΚΗΣ 

Αριθ. 919/ΔΒΕ/Φ24.2/242 (4) 

Απόρριψη αίτησης για χορήγηση άδειας μεταλλευτικών ερευ¬ 
νών στο Ν. Έβρου. 

Ο ΝΟΜΑΡΧΗΣ ΕΒΡΟΥ 

1. Με την 919/ΔΒΕ/Φ24.2/242/16.7.97 απόφασή του Νο¬ 
μάρχη Έβρου, που εκδόθηκε σύμφωνα με τις δ/ξεις του άρ¬ 
θρου 31 του Ν.Δ. 210/73 «περί μεταλλευτικού κώδικος», 
μετά από αίτηση του Χατζηαγγέλου Πλουμή στις 31.1.1997 
για χορήγηση άδειας μεταλλευτικών ερευνών στην περιοχή 
της Κοινότητας Συκορράχης, επαρχίας Αλεξ/πολης του Ν. 
Έβρου, που επιδόθηκε νόμιμα στις 31.1.1997 και πήρε Β.Ν. 
588. 

2. Το αριθμ. Φ114.1/250/59861/Σ.1071/11 Ιουν. 1997 
έγγραφο του ΓΕΣ με το οποίο γνωρίζει, ότι ΔΕΝ ΣΥΝΗΓΟΡΕΙ 
για τη χορήγηση της άδειας μεταλλευτικών ερευνών, για λό¬ 
γους στρατιωτικής ασφάλειας δεν χορηγείται άδεια Μεταλ¬ 
λευτικών Ερευνών στον Χατζηαγγέλου Πλουμή. 

Αλεξανδρούπολη, 16 Ιουλίου 1997 
Ο Νομάρχης 
ΓΕΩΡΓΙΟΣ ΝΤΟΛΙΟΣ 

- + - 

Αριθ. 995 (5) 

Χορήγηση άδειας ασκήσεως επαγγέλματος Κοινωνικού Λει¬ 
τουργού στην Απέσσου Καλλιόπη του Γεωργίου. 

Ο ΝΟΜΑΡΧΗΣ ΧΙΟΥ 

Με την 995/20.6.97 απόφαση του Νομάρχη Χίου έχει χο¬ 
ρηγηθεί στην Απέσσου Καλλιόπη άδεια ασκήσεως επαγγέλ¬ 
ματος Κοινωνικού Λειτουργού. 

Χίος, 20 Ιουνίου 1997 

Με εντολή Νομάρχη 
Η Προϊσταμένη Τμημ. Κοιν. Πρόνοιας 
ΑΝΝΑ ΤΑΜΠΟΥΡΛΟΥ - ΣΤΡΟΥΜΠΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


